Rossiya hukumati Pokiston bilan tuzilgan “Shimol-Janub” gaz quvuri kelishuvi loyihasini tasdiqladi. Bu boradagi farmon vazirlar mahkamasining saytida joylashtirildi.Kelishuvdan ko‘zlangan maqsad – Pokiston Islom Respublikasi hududida Karachidan Lahorgacha bo‘lgan “Shimol-Janub” gaz quvurining qurilishida Rossiyaning ishtiroki uchun qulay shart-sharoitlar yaratish.Kelishuv 25 yil mobaynida amalda bo‘ladi va avtomatik tarzda besh yilga uzaytirib borilishi mumkin.Pokiston tomoni ushbu loyihaga ko‘ra yer uchastkalaridan foydalanish huquqini taqdim etadi. Rossiya esa o‘z asbob-uskunalari, mutaxassislari va mahsulotlarini qurilish ishlariga jalb qiladi.